જુનાગઢ : કહેવત છે કે રામ રાખે તેને કોણ ચાખે. એવું જ કાંઇક જુનાગઢમાં જોવા મળ્યું હતું. અહીં 25 મુસાફરો સાથે જઇ રહેલી એસટી બસનો ચમત્કારીક રીતે બચાવ થયો હતો. બસ જ્યારે પુલ પરથી પસાર થઇ રહી હતી ત્યારે અચાનક જ પુલ તુટી પડ્યો હતો. જો કે સદભાગ્યે પોણા ભાગની બસ પુલથી આગળ નિકળી ગઇ હતી. જેથી પુલ પડ્યો ત્યારે બસની પાછળનો અડધો ભાગ હવામાં લટકી રહ્યો હતો. જો કે પુલની તુટેલી પાળીનો આધાર મળી રહેતા બસ હવામાં જ તોળાઇ રહી હતી અને સદભાગ્યે કોઇ જાનહાની પણ થઇ નહોતી.